Προβλήματα με αναγωγή στην κλασματική μονάδα

**1ο παράδειγμα**

Μια θεατρική παράσταση παρακολούθησαν 120 θεατές, από τους οποίους τα 3/5 ήταν άντρες. Πόσοι άντρες παρακολούθησαν την παράσταση;

ΛΥΣΗ

Τα 5/5 είναι 120 θεατές

Το 1/5 είναι 120 : 5 = 24 θεατές

Τα 3/5 είναι 3 χ 24 = 72 θεατές

ΑΠΑΝΤΗΣΗ: Άρα την παράσταση παρακολούθησαν 72 άντρες.

ΠΑΡΑΤΗΡΗΣΗ

Αναγωγή στη μονάδα μπρούμε να κάνουμε όταν ξέρουμε το όλο «σύνολο» (π.χ. 120) και ψάχνουμε το κλασματικό μέρος του όλου (π.χ. 3/5). Σε αυτή την περίπτωση, βρίσκουμε την τιμή του ενός (το 1/5) με διαίρεση (120:5=24) και μετά με πολλαπλασιασμό βρίσκουμε το ζητούμενο κλασματικό μέρος ( 3χ24=72).



**2ο παράδειγμα**

Τα 2/18 μιας διαδρομής είναι 8 χιλιόμετρα. Πόσα χιλιόμετρα είναι ολόκληρη η διαδρομή;

ΛΥΣΗ

Τα 2/18 είναι 8 χιλιόμετρα

Το 1/18 είναι 8 : 2 = 4 χιλιόμετρα

Τα 18/18 είναι 18 χ 4 = 72 χιλιόμετρα

ΑΠΑΝΤΗΣΗ: Άρα ολόκληρη η διαδρομή είναι 72 χιλιόμετρα.

ΠΑΡΑΤΗΡΗΣΗ

Αναγωγή στη μονάδα μπορούμε να κάνουμε όταν ξέρουμε το κλασματικό μέρος ενός συνόλου (π.χ. τα 2/18 είναι 8 χμ) και ψάχνουμε να βρούμε πόσο είναι όλο το σύνολο. Σε αυτήν την περίπτωση, βρίσκουμε την τιμή του ενός ( το 1/18 ) με διαίρεση ( 8 : 2 = 4 ) και μετά με πολλαπλασιασμό βρίσκουμε το σύνολο ( τα 18/18 ) ( 18 χ 4 = 72 χμ ).



**2ο παράδειγμα**

Τα 4/9 των παιχνιδιών του Θανάση είναι 40 παιχνίδια. Πόσα είναι τα 7/9 των παιχνιδιών του;

ΛΥΣΗ

Τα 4/9 είναι 40 παιχνίδια

Το 1/9 είναι 40 : 4 = 10 παιχνίδια

Τα 7/9 είναι 7 χ 10 = 70 παιχνίδια

ΑΠΑΝΤΗΣΗ: Άρα τα 7/9 των παιχνιδιών του Θανάση είναι 70.

ΠΑΡΑΤΗΡΗΣΗ

Αναγωγή στη μονάδα μπορούμε να κάνουμε όταν ξέρουμε το μέρος ενός συνόλου ( π.χ. τα 4/9 είναι 40 παιχνίδια ) και ψάχνουμε να βρούμε πόσο είναι ένα άλλο μέρος ( π.χ. τα 7/9 ) του ίδιου συνόλου. Σε αυτή την περίπτωση, βρίσκουμε την τιμή του ενός ( το 1/9 ) με διαίρεση ( 40 : 4 = 10 ) και μετά με πολλαπλασιασμό βρίσκουμε το ζητούμενο μέρος

( τα 7/9 ) ( 10 χ 7 = 70 παιχνίδια ).

